‘দুর্নীতিবিরোধী আলোকচিত্র প্রতিযোগিতা ২০১৭’-এ ১ম, ২য় ও ৩য় স্থান অধিকার করেন যথাক্রমে প্রামাণ্য চিত্রগ্রাহক মো. এখলাস উদ্দিন, দৈনিক নিউ এইজ এর স্টাফ ফটোগ্রাফার সনি রামানি এবং শের-ই-বাংলা কৃষি বিশ্ববিদ্যালয়ের শিক্ষার্থী মাহফুজা আনোয়ার। বিজয়ী তিনজনকে যথাক্রমে ৫০ হাজার, ৩০ হাজার ও ২০ হাজার টাকার চেক, ক্রেস্ট ও সনদ প্রদান করা হয়। এছাড়া মোট ১৬ জন আলোকচিত্রীকে বিশেষ মনোনয়ন দেওয়া হয়। টিআইবি কর্তৃক তৃতীয়বারের মত আয়োজিত এই আলোকচিত্র প্রতিযোগিতায় পেশাদার ও সৌখিন আলোকচিত্রীদের কাছ থেকে মোট ২২৩টি আলোকচিত্র জমা পড়ে।